На основу члана 46. Закона о локалној самоуправи (''Службени гласник РС'', број 129/2007, 83/2014 - други закон и 101/2016 - други закон), члана 56. Статута Града Ниша (''Службени лист Града Ниша'', број 88/2008 и 143/2016) и члана 117. Пословника Скупштине Града Ниша (''Службени лист Града Ниша'', 6/2017),

 Градско веће Града Ниша, на седници одржаној 18.12.2017. године, разматрајући Амандман број 1666 од 16.12.2017. године, који је поднела Одборничка група „Александар Вучић-Србија побеђује“

**п р е д л а ж е**

 Скупштини Града Ниша да **одбије** Амандман број 1666 од 16.12.2017. године, који је поднела Одборничка група „Александар Вучић-Србија побеђује“ на члан 9. Предлога одлуке о буџету Града Ниша за 2018. годину.

**О б р а з л о ж е њ е**

 Одборничка група „Александар Вучић-Србија побеђује“ поднела је Амандман број 1666 од 16.12.2017. године, на члан 9., став 1. Предлога одлуке о буџету Града Ниша за 2018. годину.

 Чланом 117 Пословника Скупштине Града Ниша, прописано је да је предлагач дужан да пре седнице Скупштине размотри амандмане и предложи Скупштини прихватање или одбијање сваког амандмана посебно.

 Овим амандманом предлаже се смањење буџетске позиције 250, економска класификација 481 – Дотације невладиним организацијама, за 12.000.000 динара, а предлаже се увећање позиције 150, економска класификација 472 – Накнаде за социјалну заштиту из буџета, апропријација намењена за Једнократну новчану помоћ за незапослене породиље, за 12.000.000 динара.

 Предлогом буџета је за наведене намене утврђен одговарајући износ средстава, узимајући у обзир релевантне показатеље из ранијег периода, као и потребе које треба подмирити у 2018. години и на основу тога процењено је да су иста довољна за успешну реализацију послова и задатака који се финансирају са тих буџетских позиција.

 На основу наведеног, Градско веће Града Ниша предлаже Скупштини Града Ниша да одбије овај амандман.

Број: 1607-1у/2017-03

У Нишу, 18.12.2017. године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**